Document ID: 31980R0632

31980R0632
L 069/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 632/80 НА КОМИСИЯТА
от 14 март 1980 година
относно определяне на подробни правила за добавяне на захароза във водни разтвори за специфични винени продукти в някои райони на лозарска зона А и за изменение за втори път на Регламент (ЕИО) № 1594/70
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 337/79 на Съвета от 5 февруари 1979 г. относно общата организация на пазара на вино (1), последно изменен с Регламент (ЕИО) № 459/80 (2), и по-специално член 33, параграф 8 от него,
като взе предвид Регламент (ЕИО) № 338/79 на Съвета от 5 февруари 1979 г. относно определяне на специални разпоредби по отношение на качествени вина, произведени в определени райони (3), последно изменен с Регламент (ЕИО) № 459/80, и по-специално член 8, параграф 6 от него,
като има предвид, че резултатът от наскоро изменените Регламенти (ЕИО) № 337/79 и (ЕИО) № 338/79 се изразява в това, че втора алинея на член 33, параграф 3 от Регламент (ЕИО) № 337/79 и пета алинея на член 8, параграф 2 от Регламент (ЕИО) № 338/79 предвиждат възможността за добавяне до 15 март 1984 г. на захароза във воден разтвор към продукти, получени от сортове лози, които дават относително кисело грозде, и които са произведени от грозде, отгледано в някои лозарски райони в северната част на лозарска зона А, в които тази практика е традиционна и обичайна; като има предвид, че е необходимо, следователно, да се определят сортовете лози, както и районите, за които се отнася;
като има предвид, че определянето на такива сортове лози прави излишен член 3 от Регламент (ЕИО) № 1594/70 (4), изменен с Регламент (ЕИО) № 2531/77 (5);
като има предвид, че мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
1. Сортовете лози, посочени в първо тире на втора алинея на член 33, параграф 3 от Регламент (ЕИО) № 337/79 и в първото тире на пета алинея на член 8, параграф 2 от Регламент (ЕИО) № 338/79, са „Riesling“ и „Elbling“.
2. Лозарските райони, посочени във второ тире на втора алинея на член 33, параграф 3 от Регламент (ЕИО) № 337/79 и във второ тире на пета алинея на член 8, параграф 2 от Регламент (ЕИО) № 338/79 са следните:
-
Ahr,
-
Mittelrhein,
-
Rheingau,
-
Mosel/Saar/Ruwer,
-
Nahe,
-
Moselle luxembourgeoise.
3. Само към продукти с минимална киселинност 12 грама на литър, изразена като винена киселина, може да се добавя захароза във воден разтвор с цел увеличаване на алкохолното съдържание.
Член 2
Член 3 от Регламент (ЕИО) № 1594/70 се отменя.
Член 3
Настоящият регламент влиза в сила на 1 март 1980 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 март 1980 година.

Labels: 17
6